พระราชบัญญัติจัดตั้งศาลจังหวัดที่อำเภอหัวหิน จังหวัดประจวบคีรีขันธ์ พ.ศ. 2550
ประกาศวันที่ 2007-09-12

content: พระราชบัญญัติ จัดตั้งศาลจังหวัดที่อำเภอหัวหิน จังหวัดประจวบคีรีขันธ์ พ.ศ. ๒๕๕๐
content: ภูมิพลอดุลยเดช ป.ร. ให้ไว้ ณ วันที่ ๓๐ สิงหาคม พ.ศ. ๒๕๕๐ เป็นปีที่ ๖๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งศาลจังหวัดขึ้นที่อำเภอหัวหิน จังหวัดประจวบคีรีขันธ์ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติจัดตั้งศาลจังหวัดที่อำเภอหัวหิน จังหวัดประจวบคีรีขันธ์ พ.ศ. ๒๕๕๐”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้จัดตั้งศาลจังหวัดขึ้นที่อำเภอหัวหิน จังหวัดประจวบคีรีขันธ์ เรียกว่า “ศาลจังหวัดหัวหิน” และจะเปิดทำการเมื่อใด ให้ประกาศโดยพระราชกฤษฎีกา
sectionNo: 4
content: มาตรา ๔ ให้ศาลจังหวัดหัวหินมีเขตตลอดท้องที่อำเภอหัวหิน อำเภอปราณบุรี และอำเภอสามร้อยยอด ในจังหวัดประจวบคีรีขันธ์ ในระหว่างที่ยังไม่ได้เปิดทำการศาลจังหวัดหัวหินตามพระราชกฤษฎีกาที่ออกตามมาตรา ๓ ให้ศาลจังหวัดประจวบคีรีขันธ์มีเขตอำนาจตลอดถึงเขตศาลจังหวัดหัวหินด้วย
sectionNo: 4
content: บรรดาคดีของเขตท้องที่อำเภอที่ระบุในวรรคหนึ่ง ซึ่งค้างพิจารณาอยู่ในศาลจังหวัดประจวบคีรีขันธ์ในวันเปิดทำการศาลจังหวัดหัวหินตามมาตรา ๓ ให้คงพิจารณาพิพากษาในศาลจังหวัดประจวบคีรีขันธ์
sectionNo: 5
content: มาตรา ๕ ให้ประธานศาลฎีการักษาการตามพระราชบัญญัตินี้
content: ผู้รับสนองพระบรมราชโองการ พลเอก สุรยุทธ์ จุลานนท์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรจัดตั้งศาลจังหวัดขึ้นที่อำเภอหัวหิน จังหวัดประจวบคีรีขันธ์ ให้มีเขตตลอดท้องที่อำเภอหัวหิน อำเภอปราณบุรี และอำเภอสามร้อยยอด จังหวัดประจวบคีรีขันธ์ เพื่อประโยชน์แก่ประชาชนในท้องที่อำเภอดังกล่าว จึงจำเป็นต้องตราพระราชบัญญัตินี้